Text file: 7724.txt
author: ahac36 nuncij
downvotes: 6
end consideration date: 2016-09-23
id: '7724'
number comments: 44
number views: 3005
proposal type: Odziv pristojnega organa
response: "Odziv Ministrstva za notranje zadeve\nPolicist ima na podlagi zakonskih\
  \ dolo\u010Db mo\u017Enost represivnega ukrepanja in izbire med razli\u010Dnimi\
  \ prisilnimi sredstvi. Izbira temelji glede na na\u010Din ali sredstvo napada oz.\
  \ upiranja, vedno pa izbira med tistimi, s katerimi bo zagotovil izvedbo policijske\
  \ naloge z najmanj\u0161imi posledicami za osebo, zoper katero jih bo uporabil.\
  \ Pri tem pa trenutno obstaja delna praznina med palico in strelnim oro\u017Ejem,\
  \ saj policisti (razen vodnikov slu\u017Ebenih psov) nimajo ustreznega prisilnega\
  \ sredstva, s katerim bi lahko z varne razdalje u\u010Dinkovito obvladali osebo,\
  \ ki se aktivno upira z oro\u017Ejem ali nevarnim predmetom in policistom prepre\u010D\
  uje izvedbo naloge, policisti pa bi elektri\u010Dni paralizator uporabili za obvladanje\
  \ tak\u0161nega upiranja \u0161e preden bi pri\u0161lo do napada nanje. Gre za primere,\
  \ ko je neposredno ogro\u017Eena varnost policista ter drugih oseb in jih je te\u017E\
  ko prepre\u010Devati ali obvladovati brez uporabe primernih prisilnih sredstev.\
  \ Policisti v opisanih primerih \u0161e nimajo zakonskih pogojev za uporabo strelnega\
  \ oro\u017Eja, uporaba ostalih prisilnih sredstev pa bi lahko bila neu\u010Dinkovita,\
  \ neuspe\u0161na ali celo nevarna.\nPoleg relativno varne uporabe elektri\u010D\
  nega paralizatorja, glede na pri\u010Dakovano posledico pri osebi, je njegovo uporabo\
  \ mogo\u010De najbolje nadzorovati, \u010Desar za vsa ostala prisilna sredstva ne\
  \ moremo zagotavljati. Elektri\u010Dni paralizator omogo\u010Da preverjanje \u010D\
  asa uporabe in \u010Dasa trajanja delovanja ter drugih pomembnih podatkov o njegovi\
  \ uporabi, saj se vsaka aktivnost shranjuje v programski opremi naprave, vanjo pa\
  \ nepoobla\u0161\u010Dena oseba ne more posegati. Poleg tega po izstrelitvi elektrod\
  \ mesto izstrelitve \"ozna\u010Di\" s t. im. konfeti, oz. listi\u010Di, ki so do\
  \ izstrelitve spravljeni v kartu\u0161i, predlog zakona pa celo dolo\u010Da, da\
  \ bodo morali biti elektri\u010Dni paralizatorji, ki bi jih uporabljali policisti,\
  \ opremljeni z video kamerami, s katerimi se bo snemal postopek policista. Na ta\
  \ na\u010Din je mogo\u010Da popolna kontrola in prepre\u010Devanje zakrivanja vsakr\u0161\
  ne neupravi\u010Dene ali celo zlonamerne uporabe.\nPredlog zakona tudi dolo\u010D\
  a, da bi vsako uporabo preu\u010Dila in ocenila posebna komisija. Strinjamo pa se,\
  \ da se tako kot to velja za ostale primere zlorabe policijskih pooblastil (tudi\
  \ prisilnih sredstev), tudi v primeru elektri\u010Dnega paralizatorja kazensko preganja\
  \ tiste, ki napravo zlorabijo.\nMenimo, da so predlagani pogoji za uporabo elektri\u010D\
  nega paralizatorja realni, saj omogo\u010Dajo varnej\u0161e ukrepanje policistov\
  \ v dolo\u010Denih situacijah. Elektri\u010Dni paralizatorji zaradi dolo\u010Denih\
  \ omejitev kot so razdalja uporabe, natan\u010Dnost zadetkov, omejitve, \u010De\
  \ je oseba oble\u010Dena v debelej\u0161a obla\u010Dila\u2026, ne morejo biti nadomestilo\
  \ za uporabo strelnega oro\u017Eja.\nPodrobna obrazlo\u017Eitev razlogov za uvedbo\
  \ elektri\u010Dnega paralizatorja sta poleg predloga zakona dostopna na e-demokraciji.\
  \ \n "
response date: 2016-11-07
response due date: null
sent date: 2016-08-25
title: "Uvedba elektri\u010Dnih paralizatorjev v policiji"
upvotes: 16
url: https://predlagam.vladi.si/predlog/7724
